CELEX: 32020D1802
Language: hr
Date: 2020-11-27 00:00:00
Title: Odluka Komisije (EU) 2020/1802 оd 27. studenoga 2020. o izmjeni priručnika za korisnike kojim se utvrđuju koraci koje je potrebno poduzeti za sudjelovanje u sustavu EMAS u skladu s Uredbom (EZ) br. 1221/2009 Europskog parlamenta i Vijeća o dobrovoljnom sudjelovanju organizacija u sustavu upravljanja okolišem i neovisnog ocjenjivanja Zajednice (EMAS) (priopćeno pod brojem dokumenta C(2020) 8151) (Tekst značajan za EGP)

1.12.2020   
               
               
                  HR
               
               
                  Službeni list Europske unije
               
               
                  L 402/51
               
            
         ODLUKA KOMISIJE (EU) 2020/1802
         оd 27. studenoga 2020.
         o izmjeni priručnika za korisnike kojim se utvrđuju koraci koje je potrebno poduzeti za sudjelovanje u sustavu EMAS u skladu s Uredbom (EZ) br. 1221/2009 Europskog parlamenta i Vijeća o dobrovoljnom sudjelovanju organizacija u sustavu upravljanja okolišem i neovisnog ocjenjivanja Zajednice (EMAS)
         
            
               (priopćeno pod brojem dokumenta C(2020) 8151)
            
         
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1221/2009 Europskog parlamenta i Vijeća od 25. studenoga 2009. o dobrovoljnom sudjelovanju organizacija u sustavu upravljanja okolišem i neovisnog ocjenjivanja Zajednice (EMAS) te stavljanju izvan snage Uredbe (EZ) br. 761/2001 i odluka Komisije 2001/681/EZ i 2006/193/EZ (1), a posebno njezin članak 46. stavak 5.,
         budući da:
         
                     (1)
                  
                  
                     Zahtjevi za primjenu metode uzorkovanja za verifikaciju organizacija s više lokacija utvrđuju se u točki 2.4.3. Priloga I. Odluke Komisije (EU) 2017/2285 оd 6. prosinca 2017. o izmjeni priručnika za korisnike kojim se utvrđuju koraci koje je potrebno poduzeti za sudjelovanje u sustavu EMAS u skladu s Uredbom (EZ) br. 1221/2009 Europskog parlamenta i Vijeća o dobrovoljnom sudjelovanju organizacija u sustavu upravljanja okolišem i neovisnog ocjenjivanja Zajednice (EMAS) (2).
                  
               
                     (2)
                  
                  
                     U točki 2.4.3.3. podtočki (a) priručnika za korisnike iz Priloga I. Odluci (EU) 2017/2285 definirani su sektori u kojima se može dopustiti primjena metode uzorkovanja za verifikaciju organizacija s više lokacija (tablica 9.).
                  
               
                     (3)
                  
                  
                     U točki 2.4.3.3. podtočki (b) priručnika za korisnike definirani su sektori u kojima se može dopustiti primjena metode uzorkovanja za verifikaciju organizacija s više lokacija u okviru pilot-projekata (tablica 10.) te se navodi da Odbor za sustav EMAS može na temelju vrednovanja pilot-projekta provedenog nakon njegova završetka preporučiti da se taj sektor uključi u popis sektora u kojima je dopuštena upotreba metode uzorkovanja (tablica 9.).
                  
               
                     (4)
                  
                  
                     U Njemačkoj su provedena dva pilot-projekta u sektorima navedenima u tablici 10.: jedan projekt u sektoru trgovine na malo (oznaka NACE 47.1) i jedan projekt za djelatnosti socijalne skrbi sa smještajem (oznaka NACE 87) i socijalne skrbi bez smještaja (oznaka NACE 88). Vrednovanje tih pilot-projekata predstavljeno je Odboru za sustav EMAS.
                  
               
                     (5)
                  
                  
                     Odbor za EMAS je na temelju vrednovanja pilot-projekata pozitivno ocijenio projekte i preporučio da se sektori uključe u popis sektora u kojima je dopuštena primjena metode uzorkovanja za verifikaciju organizacija s više lokacija (tablica 9.),
                  
               DONIJELA JE OVU ODLUKU:
         
            Članak 1.
            Oznake NACE 47.1, 87 i 88 sektori su u kojima je dopuštena primjena metode uzorkovanja za verifikaciju organizacija s više lokacija. Ti su sektori stoga premješteni iz tablice 10. u tablicu 9. Priloga I. priručnika za korisnike.
         
         
            Članak 2.
            Ova je Odluka upućena državama članicama.
         
         
            Sastavljeno u Bruxellesu 27. studenoga 2020.
            
               
                  Za Komisiju
               
               Virginijus SINKEVIČIUS
               
                  Član Komisije
               
            
         
         
            (1)  SL L 342, 22.12.2009., str.1.
         
         
            (2)  SL L 328, 12.12.2017., str.38.